**ИЗМЕНА КОНКУРСНЕ ДОКУМЕНТАЦИЈЕ 2**

**ПО ЈАВНОМ ПОЗИВУ** **БРОЈ 215-15-О –**

**Набавка намирница за исхрану болесника,**

**за потребе Клиничког центра Војводине**

**ИЗВРШЕНА ЈЕ ИЗМЕНА КОНКУРСНЕ ДОКУМЕНТАЦИЈЕ ПО ОВОМ ЈАВНОМ ПОЗИВУ, И ТО:**

1. Наручилац последњи ред у поглављу 13. ОБРАЗАЦ ПОНУДЕ на страни 39 конкурсне документације, који гласи:

„Вредност закључених уговора са ПДВ-ом“,

**брише** из конкурсне документације предметног поступка јавне набавке**.**

1. Наручилац реченицу на страни 7, из поглавља 3. ОПИС ПРЕДМЕТА ЈАВНЕ НАБАВКЕ:

 „Уговорена цена се сматра фиксном за време трајања оквирног споразума, а у случају да, у периоду од дана оквирног споразума или појединачаних уговора до дана појединачне испоруке робе, дође до битно промењених околности на тржишту, које не зависе од воље уговорних страна, а које отежавају испуњење обавеза једне уговорне стране, у тој мери да је очигледно да уговор више не одговара очекивањима уговорних страна и да би по општем мишљењу било неправично одржати га на снази таквим какав је, уговорне стране могу посебним уговором правично изменити одговарајуће услове“,

 **брише** из конкурсне документације предметног поступка јавне набавке.

1. Наручилац је извршио измену конкурсне документације на страни 13, из поглавља 4. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА, тачка 5, иза реченице:

„Изјава понуђача дата под пуном моралном, материјалном и кривичном одговорношћу у писаној форми, потписана и печатирана, којом потврђује да у моменту подношења понуде поседује – користи 2 возила од тога минимум једно возило са хладњачом за превоз предмета јавне набавке, уз копију саобраћајне дозволе, односно читач саобраћајне дозволе или други правни основ за поседовање – коришћење возила“ се додаје текст који гласи:

**„доставити Решење Министарства саобраћаја којим се потврђује да понуђач испуњава услове за отпочињање и обављање јавног превоза ствари“.**

1. У поглављу 13. ОБРАЗАЦ ПОНУДЕ, у колони 8 : „Произвођач (за ставке за које је то могуће попунити)“,се мења и гласи:

 **„Произвођач или увозник“.**

1. У поглављу 5.УПУТСТВО ПОНУЂАЧИМА КАКО ДА САЧИНЕ ПОНУДУ, тачка . 9.5. Други захтеви, се иза постојећег текста додаје нови, који сада гласи:

**„Над понуђачем не сме да буде покренут поступак стечаја или ликвидације, односно претходни стечајни поступак, пре објављивања овог јавног позива“**

С поштовањем,

Комисија за јавну набавку 215-15-O